《始生之日黎明以职事出郊》
宋代·喻良能

征鞍随晓色，重露湿衣巾。
谁谓悬弧日，翻为执辔辰。
野花工笑客，啼鸟故窥人。
呼酒浇孤闷，何心作好春。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。